[{"text_idx": "#000000", "text": "Hommikuso\u0308o\u0308gi ajal surfasin netis ja viskasin kiirelt ilmateatele pilgu: Puhas pa\u0308ike just praegu ja la\u0308hema paari tunni jooksul. Vaatasin aknast va\u0308lja - vihma ladistab. Mis mo\u0303ttes, kindlasti olen mingi lolli vea teinud - avasin ilmateate uue akna, kontrollisin GPS koordinaatidega, et tegu ikka sellesama Torontoga mitte mingi Sitsiilias asuva nimekaimuga ja va\u0308rskendasin veebilehe. Ilmateade kinnitas: ta\u0308ispa\u0308ike sa\u0308rab just praegu taevas, ei pilvekru\u0308betki. Kuupa\u0308ev ja kellaaeg olid o\u0303iged, igaks juhuks kontrollisin aasta ka u\u0308le. Korraks oli tahtmine helistada ilmajaama ja a\u0308hvardada neid valetamise eest kohtusse kaevata. Lihtsam ehk lasta libainfo levitamise eest internetis ta\u0308isblokk peale panna. Ma saan aru, et ennustusega vo\u0303ib igau\u0308ks puusse panna aga reaalajas tihedat vihma pa\u0308ikseliseks ilmaks nimetada on ikka liiast."}, {"text_idx": "#000001", "text": "Samade so\u0303prade juures sain eelmine pu\u0308hapa\u0308ev u\u0308le va\u0308ga pika aja sauna. Eesti inimene ei kujuta ilmselt ette, et pool aastat saunas ka\u0308imata oleks vo\u0303imalik elus pu\u0308sida. Mina olen siiski elavaks na\u0308iteks kuna eelmine kord ja\u0308i Eestis juulikuusse. Mida harva saab, seda oskab ikka ta\u0308iega nautida, ku\u0308ll on hea, et tuttavad saunaomanikest eestlased la\u0308heduses elavad!"}, {"text_idx": "#000002", "text": "Mutatsioonid toimuvad pidevalt viiruse (iga elusolendi, sealjuures inimese) iga uue po\u0303lvkonna puhul. Absoluutne enamus ei avalda viiruse toimimisele mingit vo\u0303i siis nii tu\u0308hist mo\u0303ju, et tegu taustmu\u0308raga. U\u0308leja\u0308a\u0308nute, ehk siis oluliste puhul toimib looduslik valik. Viirusele kahjulikud surevad va\u0308lja ja ei kandu edasi, enamus neist ei jo\u0303ua seega kunagi teadlaste \"mikroskoobi\" alla. Kaduvva\u0308ike protsent kasulikke vo\u0303ivad esialgu o\u0303nnelike juhuste kokkulangemisel edasi kanduda ja omades evolutsioonilist eelist va\u0308hehaaval hakata kanda kinnitama."}, {"text_idx": "#000003", "text": "Ainuu\u0308ksi fakt, et see uus topeltmutant viirus on avastatud vihjab olulisele eelisele originaalvariandi ees. Milles iganes eelis seisneb pole momendil teada, ehkki ogavalgu kui rakku sisenemist reguleeriva ja enamuse vaktsiinide sihtma\u0308rgiks oleva atribuudi muutus vihjab vo\u0303imalikele probleemidele. Muideks viiruse edukas mutatsioon ei pruugi sugugi inimese jaoks halb olla. Viiruse seisukohast parimaks vo\u0303imaluseks on tavaliseks parasiidiks muutumine sealjuures peremeesorganismi tapmata. Eriti soovitav hoopiski koosto\u0308o\u0308d teha nagu miljonid teised mikroorganismid, kes meie kehades mo\u0303nusa a\u0308raolemise on leidnud."}, {"text_idx": "#000004", "text": "Eesti olukorda pole mo\u0303tet pikalt kommenteerida. Viirus kandub endiselt edasi kontaktide kaudu misto\u0303ttu pole vaja kulutada miljoneid teaduslikuks uurimisto\u0308o\u0308ks avastamaks, et viiruse levikut saab va\u0308hendada kontaktide va\u0308hendamisega. Valitsus on lisaks poolikutele meedetele ja\u0308a\u0308nud suures osas verbaalse hoiatamise ja a\u0308hvardamise tasemele: Kui te so\u0303na ei kuula siis vo\u0303tame suve a\u0308ra. Rahvas on kahevahel: kas vo\u0303tta kevadest viimast ja saata suvi kuradile vo\u0303i u\u0308ritada veel kannatada ehk isegi karmistada piiranguid. Neist, kes ikka veel viiruse vo\u0303i pandeemia olemasolu eitavad pole mo\u0303tet ra\u0308a\u0308kida."}, {"text_idx": "#000005", "text": "Peaminister va\u0308itis, et eriti rohkem midagi piirata pole. On ikka ku\u0308ll, vaata ringi maailmas. Isegi u\u0308lelahe sugulasrahvas kaalub palju-palju madalamate numbrite juures karme liikumispiiranguid, lugege ise Hesarist kui mind ei usu. Meil Ontarios minnakse ilma valeha\u0308bita nakkuskollete kallale, hiljuti pandi terviseameti otsusel pa\u0308evapealt Amazoni keskladu kinni ja saadeti 5000 to\u0308o\u0308tajat 2 na\u0308dalaks karantiini. Bezosele sihuke pull ei meeldinud sugugi, samas andis provintsivalitsus mo\u0303ista, pea mokk maas, muud lahendust pole. Tavakodanik peab oma pakikesi tavalisest va\u0308he kauem ootama, pole kuulda, et keegi suurt ha\u0308daldanud oleks, elame u\u0308le. Samas tuleb tunnistada, et ko\u0303igile meetmetele vaatamata to\u0303useb ka siin va\u0308hehaaval kolmas laine."}, {"text_idx": "#000006", "text": "Eestis on kogu epideemia jooksul ametlikult pea 100000 tuvastatud nakatunut (muideks rohkem kui Hiinas), esimese vaktsiinidoosi saanuid 172000. Arvestades, et esimene number ilmselt ko\u0303vasti madalam tegelikust kujutan ette enam-va\u0308hem immuunsete kodanike arv hakkab la\u0308henema nii 40'le protsendile. Koroona levik momendil nagu investeerimise pu\u0308ramiidskeem - mida kiiremini levib, seda kiiremini saavad uued investorid otsa ja kogu va\u0308rk kukub kokku, ehk siis pandeemia peatub uute peremeesorganismide puuduse to\u0303ttu - teisi so\u0303nu karjaimmuunsus. Paraku u\u0308ks pisike aga, mis muudab ko\u0303ik: viirusel on varrukas mutandijokker, o\u0303ieti ajastatud va\u0308ljaka\u0308imisel algab ko\u0303ik otsast peale."}, {"text_idx": "#000007", "text": "Mu arust on Eesti momendil nakatumise harjal vo\u0303i va\u0308ga la\u0308hedal. Haiglate koormus ja suremus to\u0303usevad veel veidi aega, sest paarina\u0308dalane viide. Mitmete asjaolude kokkusattumise mo\u0303jul (la\u0308bipo\u0303denute ja vaktsineeritute suhtarvu suurenemine, rahva ka\u0308itumist muutev uus ehmatuslaine (eriti muukeelsete puhul), piirangute vo\u0303imalik to\u0303hustamine) peaks toimuma suht ja\u0308rsk nakatumiste langus kevadel. Kui piiranguid liiga vara maha ei vo\u0303eta ja kodanikud enneaegselt ta\u0308histama ei kuku, on lootust ta\u0308itsa normaalseks suveks. Kui ainult mingi uue ja vastiku supermutandi tont varjus ei piiluks, mis ko\u0303ik arvestused segi vo\u0303ib lu\u0308u\u0308a. Mitte isegi too India variant vaid fantoom, mis pole veel tekkinudki. Suurte arvude seadus: mida rohkem vo\u0303imalusi (viirusi), seda suurem to\u0303ena\u0308osus, et a\u0308a\u0308rmiselt ebato\u0303ena\u0308oline su\u0308ndmus toimub."}, {"text_idx": "#000008", "text": "Lahutus ja suhe Eesti moodi ;)"}, {"text_idx": "#000009", "text": "Mida vanemaks saan seda rohkem olen hakanud na\u0308itlejate ma\u0308ngu nautima. Ko\u0303ik osata\u0308itjad on head aga eriliselt meeldivad mo\u0303lemad mehed. Paar pa\u0308eva tagasi o\u0303nnestus veidi aega enne to\u0308o\u0308le minekut kaasa ko\u0303rvalt jupi kaupa ja\u0308lgida interneti vahendusel \"Anne lahkub Annelinnast\" etendust. Minu arust igavesti a\u0308ge, loodetavasti on selline teatrivorm tulnud et ja\u0308a\u0308da! Ko\u0303rvalma\u0308rkusena ei saa lisamata ja\u0308tta, et just selles samas korteris olen minagi o\u0308o\u0308binud kui tu\u0308tar seal sugulaste juures u\u0308hel suvel elas."}, {"text_idx": "#000010", "text": "Mina so\u0303idan suusariietuses niikuinii, vaid jope ja pu\u0308ksid to\u0303mban auto juures selga, ja muidugi ka suusasaapad jalga. Kuna saabastega ka\u0308imime hullult tu\u0308likas on to\u0303stukila\u0308hedased parkimiskohad kullahinnas. O\u0303nneks avastasin google kaarti tudeerides ma\u0308e otsas pisikese varjulise keerulise juurdepa\u0308a\u0308suga parkla, kus saad kohe suusad alla panna. Paistab, et ainult kohalikud teavad seda, ruumi laialt isegi siis kui teised parklad puupu\u0308sti ta\u0308is."}, {"text_idx": "#000011", "text": "Muidu oli jumalik suusatamine, rahvast minimaalselt, paar miinuskraadi, tuult polnud, pa\u0308ike piilus vahepeal pilve vahelt, lumeolud tipp-topp - mis sa hing veel tahad. Uhasin hommikul u\u0308heteistku\u0308mnest pea seitsmeni o\u0303htul pidades vaid kaks lu\u0308hikest o\u0303llepausi. Suusakilomeetreid tuli kokku u\u0308le 120'e. Ja\u0308rgmise na\u0308dala algul lubatakse 15 soojakraadi. Kui lumi ta\u0308itsa a\u0308ra ei sula po\u0303rutan viimast vo\u0303tma - mis saab lahedam olla kui t-sa\u0308rgi vo\u0303i lausa palja u\u0308lakerega suusatamine\ud83d\ude0e"}, {"text_idx": "#000012", "text": "Kevadel 2019 sai esialgu joostud lu\u0308hemaid 2 - 3 km distantse, suvel to\u0303stsin lati 4 km alla. Kiirus pu\u0308sis enam-va\u0308hem sama, ro\u0303hku panin vastupidavusele. Su\u0308gisel jahedamate ilmadega kergem joosta, keha oli ka juba pea igahommikuse pingutusega harjunud. To\u0303stsin nii kiirust kui ka distantsi 5 kildi peale kui liitusin Eesti jooksjate FB grupiga. Jooksjate grupiks on \"Jooks on lahe\" seltskonda ehk palju nimetada, enamus pigem kaalulangetajad ja hoidjad. Mulle meeldis idee, et iga pa\u0308ev pead va\u0308hemalt 5km va\u0308ljas liikuma. Pole vahet kuidas, joostes vo\u0303i ko\u0303ndides. Kuus vo\u0303id teha 5 \"pausipa\u0308eva\". Andis natuke rohkem innustust hommikul ka viletsa ilmaga trenniriided selga to\u0303mmata ja pooletunnine ots a\u0308ra teha."}, {"text_idx": "#000013", "text": "Aastataguseid jooksuaegasid vaadates on na\u0308ha, et kiirus laias laastus sama mis praegu. Tegelt saavutasin 4:50 min/km taseme umbes poole aastaga, ehk siis viimased poolteist aastat on tempo pu\u0308sinud, distantsi veidi suurendanud. U\u0308ritan kuus joosta 100km, u\u0308leja\u0308a\u0308nu kas jalutamine, matkamine, rattso\u0303it vo\u0303i suusatamine. Eelmise aasta ma\u0308rts ja\u0308i sutsu no\u0303rgaks seoses mo\u0303nepa\u0308evase \"pseudokoroona\" vo\u0303i mingi gripiga - siiani pole selge mis see oli. Su\u0308gisel 2019 lisasin 10 kildi otsad kord kaks kuus ja 2020 varasuvel jooksin poolmaratoni. Kui ko\u0303ik sujub ja tunne hea proovin see aasta kas jaksan terve maratoni joosta - lubama ei hakka, sest pole kavas end mingi eesma\u0308rgi nimel silmad punnis su\u0308darini punnitada, liiga mugav olen selleks."}, {"text_idx": "#000014", "text": "Mis mo\u0303ju mu hommikujooks muidu avaldanud. Kui eelnimetatud lu\u0308hike to\u0303bi va\u0308lja arvata pole 2 aasta jooksul rohkem haige olnud. Suurim u\u0308llatus kurguvalu, nohu ja ko\u0308ha praktiliselt ta\u0308ielik puudumine. Muidu viis-kuus korda aastas tavalised ku\u0308lmetus vo\u0303i gripp koos vastiku kurguvalu ja nohuga on otsustanud mind maha ja\u0308tta. Olen elavaks na\u0308iteks, et ku\u0308lma o\u0303hu sisse ahmimine talvel ei tee kurku valusaks (kui see juba enne haige pole) ega soodusta muid ku\u0308lmetushaigusi - pigem vastupidi. Kaalu koha pealt kaotasin oma mo\u0303ned u\u0308leliigsed kilokesed esimeste kuudega ja peale seda on kaal so\u0308o\u0308mist piiramata pu\u0308sinud stabiilne ning normaalne kui 78kg 189cm pikkuse juures selleks vo\u0303ib nimetada. Polegi enam isu end o\u0303htul seaks o\u0303gida, so\u0308o\u0308n pigem head kraami aga va\u0308hem. O\u0303llest pole loobunud, arvutima\u0308ngu ko\u0303rvale kulub purk vo\u0303i kaks - suvel ilusa ilmaga o\u0303ues oleks ilma kesvama\u0308rjukeseta ju lausa piin. Enesetunne on super, uni hea, keha energiat ta\u0308is ja koroona pakub huvi eelko\u0303ige sotsiaalpsu\u0308hholoogilise vaatevinkli alt - kuidas inimeste mo\u0303ttemaailm ja ka\u0308itumine kriisi tingimustes muutub."}, {"text_idx": "#000015", "text": "Seega vo\u0303in jooksmist soovitada soojalt ko\u0303igile, kes kurdavad, et koroona pa\u0308rast ei saa jo\u0303usaalis ka\u0308ia ja kilokesed kipuvad kogunema. Muid u\u0308ldkehalisi jo\u0303uharjutusi saab teha ilma igasuguse eri sisseseadeta. Jo\u0303usaali on ju reaalselt vaja profisportlastel, kel tuleb spetsiaalseid lihasgruppe treenida. Ennevanasti muidugi said ka nemad hakkama vaid sangpommi, kangi ja raske fu\u0308u\u0308silise to\u0308o\u0308ga. Maailmakuulsad Soome odaviskajad na\u0308iteks paljud metsamehed, kes kirvega raiudes needsamad musklid kasvatasid, millega oda lendu saatsid. Jutt ka\u0308ib ku\u0308ll so\u0303jaeelsest dopingusu\u0308u\u0308tust po\u0303lvkonnast."}, {"text_idx": "#000016", "text": "Ei maksa muidugi unustada, et iga asjaga tuleb alustada tasa ja targu, koormusi aegapidi to\u0303stes. Homme po\u0303rutan paariks pa\u0308evaks ma\u0308ele, et talvemo\u0303nudest viimast vo\u0303tta enne kui lumi sulab vo\u0303i koroona kolmas laine to\u0303stukid ja\u0308lle lukku lo\u0308o\u0308b."}, {"text_idx": "#000017", "text": "Lugesin ERR portaalist Tiit Pruuli intervjuud \"Ellu ja\u0308a\u0308vad need kes oma peaga mo\u0303tlevad\" ja muudkui noogutasin nii et kael kange. Kogu jutust, ei ja\u0308a\u0308nud esimese hooga silma u\u0308htegi kohta, millega va\u0308hem vo\u0303i rohkem no\u0303us ei oleks. Eriti pean silmas koroonakriisi na\u0308gemust ja vaateid Eesti poliitmaastikule laiemalt. Turismia\u0308rist ei tea suurt msikit, et oskaks kaasa ra\u0308a\u0308kida, aga sealgi no\u0303us reisimise kohta o\u0308elduga. Justkui oleks tegu minu parema minaga, kes ei nori, iroonitse ega a\u0308rrita kodanikke ning arrogantsuse asemel julgeb isegi empaatiat va\u0308lja na\u0308idata. Kokkuvo\u0303ttes soovitan soojalt kogu intervjuu la\u0308bi lugeda, saate teada mitte ainult seda mis Tiit mo\u0303tleb vaid ka seda mis mina mo\u0303tlen ja palju elegantsemas vormis kui ise oskaksin kirjeldada."}, {"text_idx": "#000018", "text": "Maitse suhu saamiseks toon portsu lo\u0303ike va\u0308lja:"}, {"text_idx": "#000019", "text": "Loomuomaselt usaldan ma rohkem ko\u0303hklevaid intellektuaale, kes kaaluvad vasakus ja paremas ka\u0308es sadu ja tuhandeid kordi, mis on o\u0303ige, mis vale. Kriisi manageerimise u\u0308ks rusikareegleid on aga ka see, et on olukordi, kus ei ole aega pikalt kaaluda."}, {"text_idx": "#000020", "text": "Reformierakond asus valitsuse moodustamise ja\u0308rel seisma ettevo\u0303tjate ja ettevo\u0303tlusvabaduse eest. Aga praegu oleme jo\u0303udnud olukorda, kus, kardan, kaotavad ko\u0303ik \u2013 ettevo\u0303tjad, kelle nimel vabadusi hoiti ning massiivne meditsiiniline ja u\u0308hiskondlik kriis la\u0308heb kokkuvo\u0303ttes meile majanduslikult ja ka moraalselt kallimaks kui oleks andnud [valitsuse] jo\u0303ulisem tegutsemine."}, {"text_idx": "#000021", "text": "O\u0308eldakse justkui pehmendades, et no siin on olnud kommunikatsiooniha\u0308ired. Kuigi tegelikult olid need juhtimisha\u0308ired."}, {"text_idx": "#000022", "text": "Olen u\u0308ks nendest, kes igatseb ja vajab liberaalsema kallakuga rahvuslikku erakonda"}, {"text_idx": "#000023", "text": "Eesti maine majanduslik kahju on ma\u0308rksa suurem kui U\u0308lemiste Keskuste kuuks ajaks kinni panemine."}, {"text_idx": "#000024", "text": "Kui kuulsin hiljuti siseministrit esinemas, et politseinike ko\u0303ige ta\u0308htsam relv on veenmine ja hoiatamine, siis ko\u0303ige lugupidamise juures \u2013 kardan, et see faas on mo\u0308o\u0308das. Nu\u0308u\u0308d tuleb tegutseda karmimalt."}, {"text_idx": "#000025", "text": "Valitsuse pa\u0308ris pa\u0308dev tegevus kevad-suvel [2020] koroonakriisiga vo\u0303itlemisel."}, {"text_idx": "#000026", "text": "Mo\u0303lemad valitsused ei arvestanud to\u0303ena\u0308oliselt, et on suur hulk inimesi, kes ei oska oma peaga mo\u0303elda vo\u0303i kelle eest mo\u0303tlevad teised valitsused. Meie riigis on palju neid, kes ei suuda mo\u0303elda vo\u0303i kes on oma mo\u0303tlemisvo\u0303ime delegeerinud kellelegi kolmandale, neljandale."}, {"text_idx": "#000027", "text": "Aga vo\u0303ibolla oleks tulnud to\u0303esti, jah teha jo\u0303ulude ajal Eesti laussulgemine."}, {"text_idx": "#000029", "text": "Lu\u0308ngad kaugo\u0303ppele ja\u0308etud noorte hariduses, pinged kodukontorisse surutud inimeste vahel, a\u0308ngistus vahetu suhtlemise puudumisest, to\u0308o\u0308 kaotamine, ettevo\u0303tete sulgemine... See on ko\u0303ige ra\u0308ngem teema."}, {"text_idx": "#000030", "text": "Minule on selle aasta ko\u0303ige raskem ja olulisem o\u0303ppetund oma harjumuste muutmise vajadus. Ma ei saa minna spordisaali, mo\u0303tlen midagi va\u0308lja \u2013 teen sellist totakat asja nagu jalutan. Ei tohi ja\u0308a\u0308da nukralt istuma, tuleb leida oma senistele harjumustele korralikud alternatiivid."}, {"text_idx": "#000031", "text": "Mina olen ta\u0308iesti kindel, et tuleb uus pandeemia-ja\u0308rgne normaalsus, mis loodetavasti on mo\u0303nes punktis isegi parem kui oli eelmine."}, {"text_idx": "#000032", "text": "Inimesed, kes reisivad ohutult \u2013 ma ei heida neile midagi ette. See on igau\u0308he enda vastutustundlik valik."}, {"text_idx": "#000034", "text": "Eesti na\u0308gu 30 aastat pa\u0308rast iseseisvuse taastamist: U\u0308ks na\u0308rviline grimass on muidu talumehelikult ro\u0303o\u0303msasse na\u0308kku viimasel ajal tulnud. Po\u0303sk to\u0303mbleb aegajalt... Sellele po\u0303sele tuleks rohkem pai teha."}, {"text_idx": "#000035", "text": "Kaja valitsus astus ametisse 26 Jaanuaril."}, {"text_idx": "#000036", "text": "Poolteist kuud hiljem 11 Ma\u0308rtsil ja\u0308a\u0308b igatahes selline mulje, et ehkki valitsus on teemaga kahtlemata tegelenud siis koroonakriisi lahendamisega hakkama saamisest pole juttugi. Pa\u0308evane nakatumine on selle ajaga to\u0303usnud rohkem kui 3 korda ja ka ko\u0303ik u\u0308leja\u0308a\u0308nud na\u0308itajad la\u0308inud ja\u0308rsult halvemaks. Mis iganes meetmeid on rakendatud, need pole osutunud to\u0303husaks. Praeguseks on kujunenud va\u0308lja olukord, mis no\u0303uab kiiret tegutsemist: tulekahju kustutamist."}, {"text_idx": "#000037", "text": "Mul on lihtne plaan kuidas kriis lahendada:"}, {"text_idx": "#000038", "text": "1. Kaja, otsi peale hommikukohvi va\u0308lja oma mobla."}, {"text_idx": "#000039", "text": "2. Helista proua Ingrida S\u030cimonyte\u0307le (Leedu peaminister) vo\u0303i ha\u0308rra Michea\u0301l Martinile (Iiri peaminister) ja ku\u0308si, milliseid piiranguid nemad rakendasid koroonakriisi lahendamiseks."}, {"text_idx": "#000040", "text": "3. Kutsu kokku valitsuse kriisikoosolek ja anna ka\u0308sk samad piirangud ette valmistada ja ja\u0308rgmisest hommikust kehtestada. Kui vaja kehtesta eriolukord."}, {"text_idx": "#000041", "text": "4. A\u0308ra otsi po\u0303hjendusi miks seda ei saa teha, otsi vo\u0303imalusi kuidas seda saaks vo\u0303imalikult kiiresti teha."}, {"text_idx": "#000042", "text": "Ja siis vo\u0303ite hakata arutama, mida ja kuidas vo\u0303iks veel paremini teha, et piiranguid ning meetmeid ideaalselt Eesti oludesse sobitada - niinimetatud peenha\u0308a\u0308lestamisega, mis teie tugevaks ku\u0308ljeks on."}, {"text_idx": "#000043", "text": "Miks just Leedut vo\u0303i Iirimaad eeskujuna kasutada? Vo\u0303iks ku\u0308sida milleks jalgratast leiutada - mis to\u0308o\u0308tas seal peaks suure to\u0303ena\u0308osusega to\u0308o\u0308tama ka Eestis. Leedu ja Iiri nakatumise tipud olid u\u0308sna samal tasemel, mis meil praegu ja suht hiljutised (vaata graafikut eelmises postituses). Leedu inimesed suht sarnased eestlastele (kindlasti sarnasemad kui meie Po\u0303hjamaade eeskujud). Iirimaal ja\u0308llegi mo\u0308llas Briti tu\u0308vi, mis Eestis va\u0308idetavalt kurja juurikas. Parim oleks muidugi analu\u0308u\u0308sida mitmeid Euroopa riike, kus sarnased nakatumise teise laine tipud ning neist ka jagu saadud, paraku vo\u0303tab see aega mida ei ole."}, {"text_idx": "#000044", "text": "Piirangute kehtestamise kiirus pole mingi probleem, pigem on probleem viivitamine nagu viimastel pa\u0308evadel ehituspoodides tunglemine ilmekalt na\u0308itas (selle tagaja\u0308rgi na\u0308eme peagi). Ontarios oli ta\u0308na arutelu seoses kaevanduslinna Sudbury piirkonna olukorraga (Eesti mo\u0303istes tu\u0308hine 55 nakatumist 185000 kohta!). Peaminister pani ilma pikema jututa linna lockdown'i kesko\u0308o\u0308st ja asi mutt, kellelegi ei ja\u0308etud aega vastu mo\u0308liseda. Just nii ebademokraatlik vo\u0303ib eriolukorras olla u\u0308ks liberaalsemaid riike maailmas. O\u0303nneks enamus kodanikest saab aru karmi ja kiire reageerimise vajadusest."}, {"text_idx": "#000045", "text": "Seekord ei kavatse ma peaministrile kirja saata (vaata pilti postituse alguses), ja\u0308a\u0308n lootma, et mo\u0303nel mu lugejatest on ehk parem juurdepa\u0308a\u0308s ja vo\u0303imalik Kajale vihje ko\u0303rva sosistada. Kui soovid midagi ellu viia on kindlaimaks viisiks seda u\u0308lemuse enda ideena esitleda\ud83d\ude0f"}, {"text_idx": "#000046", "text": "Pakike toodi paari pa\u0308eva pa\u0308rast ukse taha. Tu\u0308tar koukis mobla pakendist va\u0308lja ning la\u0308ks seda seadistama. Mul langes pilk lauale ja\u0308a\u0308nud karbile, ja\u0308rsku pilgutasin silmi, ega ma valesti na\u0308inud. Lugesin uuesti u\u0308le - no kurat, kui juba tootja hoiatab, siis on to\u0303si taga."}, {"text_idx": "#000047", "text": "Kui sihuke tekst mobla tehniliste andmete ko\u0303rval on seda lihtne oma maitse ja\u0308rgi suvalise omadusega siduda. Vaba valik kas va\u0308idad, et 5G, Snapdragon protsessor, RAM ma\u0308lu vo\u0303i telefon ta\u0308ies koosseisus tekitab va\u0308hki ja muudab steriilseks\ud83d\ude0f"}, {"text_idx": "#000048", "text": "Teine suur konspitratsiooniteooriate allikas on igasugune salastamine. Kui pa\u0308a\u0308steto\u0308o\u0308taja surmaga seotud info avalikustati operatiivselt siis ja\u0308rgmine ka\u0308ik on mulle ta\u0308iesti mo\u0303istetamatu. Mille kuradi pa\u0308rast on vaja salastada koroonaviiruse levikut puudutav statistika. Salastamine ta\u0308hendab, et midagi tahetakse varjata, ku\u0308simus miks ja kelle eest. Rahvas muidugi teeb ja\u0308relduse, et valitsus konspiratsiooni mo\u0303ttes varjab tegelikku olukorda (tehes seda liiga hulluks vo\u0303i ilusaks) ning ma\u0308ngib kokku vabamu\u0308u\u0308rlaste, ha\u0308rjapo\u0303lvlaste ning Sorosega. Ko\u0303ige suurem jama, et riigikogu liikmed ei saa infot jagada avaliku ja erasektori spetsialistidega kasutamaks nonde ekspertiisi. Peaministri va\u0308ide, et koroonastatistikas kajastub riigile oluline julgeolekuinfo vo\u0303i et on vo\u0303imalik tuvastada nakatunu isik tundub mulle va\u0308ga na\u0308pust imetud ja mitte piisav po\u0303hjendus salastamiseks."}, {"text_idx": "#000049", "text": "Ha\u0308id uudiseid ka, mida peaks tihemini jagama. Ibuprofeiin (mida kodanikud kahe suupoolega kro\u0303bistavad) on kahjulikum kui u\u0308ksko\u0303ik milline vaktsiin. Ma muidugi ei hakkagi ra\u0308a\u0308kima sigarettidest, narkotsidest, alkoholist, suhkrust vo\u0303i liigso\u0308o\u0308misest ja va\u0308hesest fu\u0308u\u0308silisest aktiivsusest, millega me ko\u0303ik rahumeeli rohkemal vo\u0303i va\u0308hemal ma\u0308a\u0308ral ennast vabatahtlikult mu\u0308rgitame vo\u0303i millega tervisele kahju tekitame."}, {"text_idx": "#000050", "text": "U\u0308leeelmise postituse juures avaldas kaks (vo\u0303i kolm) kommentaatorit arvamust, et tunnen kahjuro\u0303o\u0303mu ja u\u0308ks lisas, et mitte ainult kaks, ko\u0303ik lihtsalt ei vaevu kommima. Iseenesest ei peaks see mind ju u\u0308ldse morjendama, kuna tean, et ei tunne. Samas tekkis ku\u0308simus, mille alusel selline mulje vo\u0303is tekkida. Kuna keegi ei vaevunud ka po\u0303hjendama vo\u0303i konkreetselt viitama, lugesin mitu korda oma postituse u\u0308le. Enda arust ei leidnud u\u0308htki kohta, kus kas vo\u0303i kaudseltki mingi kahjuro\u0303o\u0303m va\u0308ljenduks."}, {"text_idx": "#000051", "text": "\"Lendava\" kriitika: \"Umbes selline mulje:\" kuidas te vo\u0303ite ku\u0308ll seal nii lollid olla, ma juba ammu u\u0308tlesin...\" vo\u0303tan ta\u0308iega omaks. Ma to\u0303epoolest ei mo\u0303ista vahel kuidas on vo\u0303imalik mitte na\u0308ha asju, mis karjuvalt ilmsed. Aga te on suunatud valitsuse ja otsustajate suunas, kellel eeldatavalt peaks olema vo\u0303imalus kasutada nii tavakodanikule ka\u0308ttesaamatut infot kui ka iga ala tippspetside no\u0303uandeid. Kahjuks ja\u0308a\u0308b mulje, et tegu selektiivse kuulmis- ja na\u0308gemisha\u0308irega: teaduskoja no\u0303uannetest rakendatakse vaid poliitiliselt sobivaid. Kui ja\u0308lgisite ta\u0308helepanelikult, siis o\u0303ige mitmeid soovitusi on teadlaste meeleha\u0308rmiks ja\u0308rjepidevalt eiratud. Paraku pole eelneval kahjuro\u0303o\u0303muga miskit tegemist. Kuidas ma saaks ro\u0303o\u0303mustada Eesti koroonaolukorra halvenemise u\u0308le. Isegi kui inimesed korda ei la\u0308heks ha\u0308irib see ju minu suvepuhkust - irooniat ikka ma\u0308rkasite\ud83d\ude0f"}, {"text_idx": "#000052", "text": "Kuulutan va\u0308lja avaliku arvamuse ku\u0308sitluse: kes arvab, et olen kahjuro\u0303o\u0303mus - JAA vo\u0303i EI, tore (kuid mitte kohustuslik) oleks kui jaatava vastuse korral lisate ta\u0308psustusena mille u\u0308le kahjuro\u0303o\u0303mus ja vo\u0303imalusel ka po\u0303hjuse vo\u0303i viite miks nii arvate. Huvitav oleks teada kuidas lugejad (nii paljuke kui neid on) mind na\u0308evad. Vo\u0303ib ka anonu\u0308u\u0308mselt vastata, loodetavasti ei pea keegi nii oluliseks, et sama konto alt ku\u0308mme korda tulistada viitsiks."}, {"text_idx": "#000054", "text": "P.P.S. Kas keegi peale u\u0308laltoodud graafiku na\u0308gemist ikka veel arvab, et piirangud liiga karmid ja juuksurid, spad vo\u0303i kaubanduskeskused peaks avatud olema\ud83d\ude15"}, {"text_idx": "#000055", "text": "Evolutsioon - see on ju imelihtne."}, {"text_idx": "#000056", "text": "Ko\u0303igepealt lisan hoiatuse kodanikele, kes eelistavad ebameeldivaid uudiseid mitte teada: postitust edasi lugedes riskite halva meeleolu ja stressiga. Kavas jagada ilma igasuguse empaatiata ajakirjas Nature ilmunud artiklit. Populaarteaduslik tavakodanikule mo\u0303istetav kokkuvo\u0303te Science Daily's. Teatavasti u\u0308ritatakse to\u0303siselt vo\u0303etavate artiklite puhul toetuda a\u0308a\u0308rmiselt po\u0303hjalikult la\u0308bito\u0308o\u0308tatud ja teiste teadlaste poolt kontrollitavale uurimisto\u0308o\u0308le. Juttu tuleb koroonaviiruse evolutsioonist."}, {"text_idx": "#000057", "text": "Kes inglist jagab saab aimu ja\u0308rgnevast lo\u0303igust, mis vo\u0303tab lu\u0308hidalt kokku probleemi olemuse: \"Our study and the new clinical trial data show that the virus is traveling in a direction that is causing it to escape from our current vaccines and therapies that are directed against the viral spike\" - neile, kel raskusi, lisan omapoolse kohmaka to\u0303lke: \"Meie uuring ja uute kliiniliste katsete andmed na\u0308itavad, et viirus areneb suunas, mis vo\u0303imaldab tal pa\u0308a\u0308seda praeguste ogavalgu vastu suunatud vaktsiinide ja teraapiate mo\u0303ju alt\"."}, {"text_idx": "#000058", "text": "Maakeeli: Evolutsiooni ka\u0308igus saavad eelise need viiruse mutatsioonid, kes u\u0308hel vo\u0303i teisel viisil vo\u0303imelised paremini ellu ja\u0308a\u0308ma (omaette po\u0303nev teema, kas viirust saab u\u0308ldse defineerida elusolendina) ja levima va\u0308ltides inimese poolt va\u0308ljato\u0308o\u0308tatud vaktsiine ning ravimeid. Uute tu\u0308vede ja\u0308rjest laialdasem levik on otsene evolutsiooni tulemus. Vaktsiinide poolt esile kutsutud antikehade viiruse neutraliseerimisefektiivsus langes Briti tu\u0308ve puhul kaks korda kuid Lo\u0303una-Aafrika tu\u0308ve puhul 7.5 korda. Kui kahekordne langus pole hull siis 7.5 kordne paneb to\u0303siselt muretsema."}, {"text_idx": "#000059", "text": "Vaktsiinid ja antikehadel po\u0303hinevad ravimid kasutavad ogavalgu proteiine viiruse a\u0308ratundmiseks misto\u0303ttu mutatsioon ogavalgus vo\u0303ib oluliselt mo\u0303jutada nende efektiivsust. Samuti on organismi eelneva haigestumisega enda immuunsu\u0308steemi poolt toodetud antikehad va\u0308hem efektiivsed uute tu\u0308vede vastu suurendades oluliselt uuesti haigeks ja\u0308a\u0308mise ohtu. Sisuliselt liigub koroonaviirus sama trajektoori pidi mis gripp, tootes pidevalt uusi tu\u0308vesid. Va\u0308ltimatult tekib millalgi u\u0308ks vo\u0303i mitu, mis ei allu praegustele ravimeetoditele no\u0303udes uute vaktsiinide ja ravimite va\u0308ljato\u0308o\u0308tamist. Gripivaktsiin on igal aastal uus, efektiivsus va\u0308ga ko\u0303ikuv, sest keeruline ette ennustada, milline tu\u0308vi vo\u0303i mutatsioon just sel aastal laiemalt levima pa\u0308a\u0308seb. Mida rohkem inimesi on nakatunud, seda rohkem on aktiivseid viirusi ja seda suurem vo\u0303imalus, et u\u0308ks neist \"o\u0303nneliku\" juhuse la\u0308bi muteerub uueks vaktsiiniresistentseks vo\u0303i kergemini nakatuvaks vo\u0303i muud moodi ohtlikumaks kui senised."}, {"text_idx": "#000060", "text": "P.S. Sisulist vahet pole inimese ja viiruse evolutsioonil, lihtsalt esimese puhul kulus ahvide ja inimeste u\u0308hisest eellasest inimeseks arenemiseni miljoneid aastaid samas kui viirusel kulub uue tu\u0308ve tekkimiseks vaid loetud na\u0308dalad. Viirus on vo\u0303rreldamatult lihtsam, arvukam ja lu\u0308hema paljunemistsu\u0308kliga."}, {"text_idx": "#000062", "text": "O\u0303ltsi manustamise ko\u0303rval moblat na\u0308ppides lugesin Eesti lukustamise uudise. Tuleb tunnistada, et ei oodanud valitsuse nii kiiret reageeringut, eeldasin koalitsiooni vaidlusi sutsu pikemaks venivat ja lukku minekut ja\u0308rgmise na\u0308dala algul, aga na\u0308ed sa, tegid juba neljapa\u0308evaks a\u0308ra. Piirangud ise kopeerivad va\u0308ga la\u0308hedalt, neid mida siin rakendati. Esialgu kehtestatakse kuuks ajaks, no meil ka\u0308is ka asi nii, rahvast ei saa ju a\u0308ra ehmatada kogu to\u0303e kohe va\u0308lja ka\u0308imisega. Ta\u0308naseks on Torontos kogu pandeemia va\u0308ltel restoranid ja baarid olnud suletud 270 pa\u0308eva (toidu kaasaostmine vo\u0303i kojutellimine lubatud), spordisaalid 260 pa\u0308eva, ilusalongid 190 pa\u0308eva, kaubanduskeskused ja poed 150 pa\u0308eva, ... See ehk annab natu aimu, mida oodata."}, {"text_idx": "#000063", "text": "Tegelt Eestis sulgemised ilmselt nii pikaks ei kujune, sest esiteks on vaktsineerimine ta\u0308ies hoos ja teiseks suur protsent kodanikke juba haiguse po\u0303denud. Vo\u0303imalik, et oleme niikuinii suht la\u0308hedal haigestumise laine tipule ja piirangud (mille mo\u0303ju na\u0308eb ko\u0303ige varem 2-3 na\u0308dala pa\u0308rast) ning epideemia loomulik kulg toovad kiirelt numbrid alla. Kuu aega tundub ko\u0303igele vaatamata liiga lu\u0308hike, mo\u0303nda keeldu ehk leevendatakse aga paljusid ilmselt mitte. Ko\u0303ik muidugi so\u0303ltub nakatumise trendidest ja eriti meditsiinisu\u0308steemi koormusest, mis tugeva ajalise nihkega. Ja muidugi sellest kas rahvas suvatseb ka\u0308ituda vastutustundlikult nagu eelmisel kevadel vo\u0303i mitte."}, {"text_idx": "#000064", "text": "USA'st on tulnud ta\u0308na mitmeid vastuolulisi uudiseid. U\u0308he po\u0303hjal ennustatakse mingit normaalsust mitte enne ja\u0308rgmise aasta ma\u0308rtsi, teine ja\u0308lle va\u0308idab, et vaktsineeritud kodanikud vo\u0303iks vabalt nii suhelda kui ringi liikuda. Raadiost kuuldud, misto\u0303ttu linke pole ja ei viitsi ka otsida."}, {"text_idx": "#000065", "text": "Piltide ja loo moraal: Kui kohusetundlikult kannatada saab ehk kunagi tulevikus ja\u0308lle suht normaalset elu nautida."}, {"text_idx": "#000066", "text": "Po\u0303hjuseks mitte asjaolu et endale vo\u0303id ha\u0308da teha vaid teistele ohtlik olemine. Ta\u0308pselt sama maski kandmisega: kui endast ei hooli siis pohh, aga teiste nakatamise to\u0303ena\u0308osust va\u0308hendab. Ma tean, et ei vii nullini kuid kainelt vo\u0303id ka inimese alla ajada. Purjuspa\u0308i so\u0303itmist pole kuidagi vo\u0303imalik va\u0308lja vabandada a\u0308revusha\u0308ire vo\u0303i mo\u0303ne teise psu\u0308hholoogilise probleemiga. Sama peaks kehtima maski kandmise kohta. Kui kainena kardad so\u0303ita a\u0308ra istu rooli, kui maski kandmine u\u0308histransas vo\u0303i kaubanduskeskuses ajab a\u0308revaks vo\u0303i tekitab ebamugavust ka\u0308i jala, so\u0303ida oma autoga ja a\u0308ra tru\u0308gi rahva sekka."}, {"text_idx": "#000067", "text": "Maski mittekandmine on minu na\u0308gemuse ja\u0308rgi a\u0308a\u0308rmine isekuse ja hoolimatuse va\u0308ljendus u\u0308hiskonna u\u0308leja\u0308a\u0308nud liikmete vastu. Jaapanis, Lo\u0303una-Koreas ja mitmes teises Aasia riigis oli ammu enne pandeemiat maski kandmine kombeks, seda inimeste poolt, kes tunnevad end haigena ega soovi kaaskodanikke nakatada. Neis kultuurides tegu elementaarse viisakusega. Mul on teile varuks u\u0308llatus: ilmselt jo\u0303uab see komme peagi laiemalt ka mujale maailma ja loodetavasti Eestisse. Mo\u0303ne aasta pa\u0308rast ei imesta keegi linnatranspordis nohusel vo\u0303i ko\u0308hival indiviidil maski ees na\u0308hes. Pigem vastupidi, ilmselgelt to\u0303bist maskitut vaadatakse avaliku halvakspanuga. Kaaskodanike nakatamine pole inimo\u0303igus nagu pole ka purjuspa\u0308i roolis istumine."}, {"text_idx": "#000068", "text": "Ta\u0308na lo\u0303puks vo\u0303is uudistest ja\u0308rjest leida so\u0303numeid, et olukorra to\u0303sidust hakatakse tajuma. Med to\u0308o\u0308jo\u0303u nappusest ja piirangute karmistamisest ra\u0308a\u0308kis ka Kiigepoiss (hmmm... kas ma mitte ei va\u0308itnud seda mo\u0303ned postitused tagasi). Et vist ikka ei ja\u0308a\u0308 muud u\u0308le kui karmimad piirangud. Ja koolivaheaja reiside ning kohtumiste nakatunud alles hakkavad haiglaid ta\u0308itma. Iga pa\u0308ev viivitamist ta\u0308hendab praegu ja\u0308rjest su\u0308gavamale koroona sohu vajumist ja laineharja edasi ning ko\u0303rgemaks lu\u0308kkamist, seda nii haiglasse jo\u0303udmiste kui surmade koha pealt. Mida varem valitsus su\u0308dame rindu vo\u0303tab ja ta\u0308ieliku lockdowni va\u0308lja kuulutab, seda parem haigestumise seisukohalt. Suve on viivitamine kardetavasti jube p....e keeranud, Jaanipa\u0308eva pidamise to\u0303ena\u0308osus rohkem kui oma vahetu pere seltsis tundub mulle momendil va\u0308iksema kui 50%'se to\u0303ena\u0308osusega. Ja\u0308tke meelde - Jaanipa\u0308eval vo\u0303ite viidata sellele postitusele ja minu vo\u0303i enda u\u0308le naerda."}, {"text_idx": "#000069", "text": "Teeks ennustusvo\u0303istluse: millal kuulutab valitsus lockdowni va\u0308lja. Vo\u0303itjale auhinnaks meditsiinilise taustaga giidiga ku\u0308lastus koroona osakonna intensiivravi palatisse - oot see oli vist poliitiliselt ebakorrektne nali\ud83d\ude0f"}, {"text_idx": "#000070", "text": "P.S. Lugesin, et esile kerkinud noorte psu\u0308hholoogilised probleemid. Oleks piirangud kehtestatud enne jo\u0303ule oleks ehk teine laine juba mo\u0308o\u0308dumas nagu paljudes teistes riikides. (oleks on hea poiss, eks ole) Venitamine vaid pikendas ebakindluse perioodi ja viib lo\u0303ppkokkuvo\u0303ttes karmimate ja pikemate piirangute, rohkemate ohvrite ja veelgi enam su\u0308venenud noorte probleemideni."}, {"text_idx": "#000071", "text": "P.P.S. Tegelt ju vo\u0303imalik ka teine a\u0308a\u0308rmuslik variant: tu\u0308histame ko\u0303ik piirangud, nakatumine kiireneb sellises tempos, et saavutame karjaimmuunsuse teise riigina peale Iisraeli (nemad ku\u0308ll vaktsineerimise kaudu). Kes elab see elab, kes sureb see sureb, lisaks hulk kopsu ja muude kahjustustega la\u0308bipo\u0303denuid ja teadmatus immuunsusest ja\u0308rgnevate tu\u0308vede puhul. - Must huumor\ud83d\ude1c"}, {"text_idx": "#000073", "text": "Aga koroonakriis eeldab jo\u0303ulist ka\u0308itumist ja seda ma ei na\u0308inud. Kaja elaks nagu ikka veel laulvas revolutsioonis, kus inimesed olid ilusad ja head ning so\u0303nakuulelikud, Eesti hu\u0308vangu nimel pikemalt mo\u0303tlemata no\u0303us igasugu ohvriteks. Rahva veenmist ja palumist on ta harrastanud kogu selle aja, mis peaministri toolil istunud. Taoline taktika to\u0308o\u0308taks mingis utoopias, kus inimesed o\u0303ilsad ja haritud - paraku pole maamunal sihukest riiki olnud ja kardetavasti ei tule ka."}, {"text_idx": "#000074", "text": "Peaminister va\u0308itis, et ei saa ka\u0308ia to\u0308o\u0308kohtades kontrollimas reeglite ta\u0308itmist vo\u0303i kodudes kogunemisi inspekteerimas. Mis mo\u0303ttes ei saa, saab ku\u0308ll aga ei taha liberaalina sunnimeetodeid rakendada. Ontarios na\u0308iteks eriolukorra algul anti riigiametnikele ja politseile va\u0308gagi laiad volitused nii ettevo\u0303tete kui eravalduste kontrollimiseks. Peale seda kui esimesed paarku\u0308mmend pidu laiali peksti (korraldaja miinimumtrahv $10000, iga kinnipu\u0308u\u0308tud osaleja lisas omalt poolt $700 juurde) kadus kodanikel kiirelt isu pidutseda. U\u0308ks resto u\u0308ritas kinnipanemise keelule vilistada ja jo\u0303udis isegi pool pa\u0308eva lahti olla, kundedeks koroonaeitajate ja maskivastaste kamp. Praegu ka\u0308ib kohtuteed, a\u0308hvardavad trahvid on tohutud."}, {"text_idx": "#000075", "text": "To\u0303ele au andes on Eesti puhul raske ette kujutada, et politsei jo\u0303uaks Maardus vo\u0303i Lasnama\u0308el purjus su\u0308nnipa\u0308evalistega jageleda. Samas ei maksa rahvuslikule pinnale langeda, kahtlemata leidub piisavalt eestikeelseid jo\u0303mme, kes po\u0303himo\u0303tte pa\u0308rast pidutseksid kuna peavad seda enda va\u0308a\u0308ramatuks inimo\u0303iguseks."}, {"text_idx": "#000076", "text": "Sama lennukitega reisimisega - pole Kanadas otseselt keelatud aga muudetud riigi poolt nii kalliks ja ebamugavaks, et rahvas ei reisi. Maapiir USA'ga tavakodanikele suletud kevadest saati. So\u0303brad, ka demokraatlikus riigis saab va\u0308ga karme piiranguid rakendada kui ainult tahtmist on! Uudistest kuulen, et Lo\u0303una Aafrika tu\u0308ve toovad su\u0308u\u0308dimatult Eestisse Tansaaniast saabuvad kodumaised turistid. Kas reisimine on to\u0303epoolest sellises olukorras ha\u0308davajalik. A\u0308a\u0308rmiselt kergelt keelustatav nagu kevadel vo\u0303is veenduda. Kas ma olen kade: jah ja ei, ilma vaktsineerimata ei riskiks ku\u0308ll praegu maailma peale seiklusi otsima minna. Mullegi meeldib vahel riske vo\u0303tta aga mitte lolle ja mo\u0303ttetuid."}, {"text_idx": "#000077", "text": "Meil siin juba hoiatatakse, et vo\u0303imalik homne kerge piirangute leevendamine vo\u0303ib kaasa tuua katastroofilise (kohalikus mo\u0303istes 5000 pa\u0308evas ajab eestlase muigele kuna vo\u0303rreldav Eesti 500'ga) nakkuse leviku kiirenemise ja uue ta\u0308ieliku lockdowni. Ma pole oma Canada tuttavatele julgenud isegi o\u0308elda, millised numbrid on praegu Maarjamaal."}, {"text_idx": "#000078", "text": "Mo\u0303ne aja pa\u0308rast ei ja\u0308a\u0308 ka so\u0303rgu vastu ajaval valitsusel miskit muud u\u0308le kui kevadisele sarnane eriolukord va\u0308lja kuulutada ja kaubandus lukku panna, ilmselt tuleb ka liikumispiirangud sisse viia. Viivitamine ainult su\u0308vendab probleemi, iga kaotatud pa\u0308eva hinnaks lisaportsu kodanike haiglasse ja neist osade hiljem surnukuuri jo\u0303udmine."}, {"text_idx": "#000079", "text": "Eks meilgi Ontarios oli esialgu ko\u0303va vastuseis piirangutele ja eriolukorrale. Ta\u0308na sai Torontos ta\u0308is 100 pa\u0308eva \"Stay Home\" ko\u0303ige karmimat liikumispiirangute ja kaubanduse praktiliselt ta\u0308ieliku sulgemisega eriolukorda, ja polegi midagi hullu juhtunud. Ontario suutis to\u0303ena\u0308oliselt ta\u0308nu piirangutele a\u0308ra hoida sellise laine, mida praegu Eesti kogeb. Reedel valitsus arutab, kas liikuda u\u0308he sammu leevendamise suunas \"halli tsooni\", mis oleks vaid kerge leevendus."}, {"text_idx": "#000080", "text": "Olukorra to\u0303sidusele heitis uuesti valgust ta\u0308nane teade kolleegi surmast. Minust veidi noorem ta\u0308ie tervise juures (enne nakatumist) mees nakatus jaanuari lo\u0303pus. Veebruaris viidi haiglasse, po\u0303des suht raskelt. Veetis haiglas paar na\u0308dalat, hakkas paremini tundma, saadeti koju. Kolm pa\u0308eva hiljem su\u0308damerabandus, tu\u0308u\u0308bil polnud kunagi varem su\u0308dameprobleeme olnud. Arstide so\u0303nul koroona komplikatsioon aga statistikasse la\u0308ks kirja kui su\u0308dame veresoonkonna haiguste ohver. Seega ainus kindel viis jamasid va\u0308ltida on u\u0308ritada nakatumisest hoiduda, teie vanus vo\u0303i tervislik seisund ei pruugi pa\u0308a\u0308sta. Ta\u0308nases O\u0303htulehes hoiatav lugu u\u0308he eestlanna haiguse kulust."}, {"text_idx": "#000081", "text": "Ko\u0308ieko\u0303nd vo\u0303i koera saba jupitamine."}, {"text_idx": "#000082", "text": "Kaubanduskeskused ja so\u0308o\u0308gikohad na\u0308dalavahetuseks kinni, politsei ei tohi trahvi teha, ... nalja teete vo\u0303i? Koera saba jupi kaupa raiumine viib lo\u0303puks ikka saba kaotamiseni (ta\u0308ieliku eriolukorrani) jupikaupa ainult oluliselt valusam, pikem ja ohvriterikkam ja seda nii majanduslikust kui tervishoiu seisukohast. Preventiivne (a\u0308rahoidev) hooldus ja remont on alati palju odavam ja efektiivsem kui reaktiivne (takkaja\u0308rgi). Seda nii auto kui ravi puhul. Esialgu on mugav probleemi ees silmad kinni pigistada ja alles siis tegelema hakata kui massin seisma ja\u0308a\u0308b vo\u0303i kodanik voodist enam ei to\u0303use (viimasel ajal ja\u0308rjest rohkem keskealisi)."}, {"text_idx": "#000083", "text": "Kas u\u0308htede vabadus maskita liikuda on rohkem va\u0308a\u0308rt kui teiste o\u0303igus elule."}, {"text_idx": "#000084", "text": "Meditsiinisu\u0308steem ei kuku kokku mitte voodikohtade puudusest vaid personali puudusest. Kui voodikohti saad sisuliselt juurde osta lu\u0308hikese ajaga siis arste, o\u0303desid ja hooldajaid mo\u0303ne pa\u0308evaga va\u0308lja ei koolita! Kuna piirangute mo\u0303jud vo\u0303tavad aega pole ka loota, et olukord la\u0308hemal ajal paraneks. Info seisukohalt eelisolukorras oleva teadlase kommentaar: \"Nu\u0308u\u0308d on ta\u0308itsa pekkis\". Vo\u0303idujooks ka\u0308ib vaktsineerimise ja viiruse leviku vahel. Sellel maratonidistantsil lippab koroona kergejalgselt ees dopinguna toetamas uued tu\u0308ved. Vaktsineerimine longib ja\u0308rgi kaikaid kodaratesse loopimas nii vaktsiini puudus kui rahva kahtlev vo\u0303i osade kodanike lausa vaenulik suhtumine. Huvitav FB postitus lugemiseks."}, {"text_idx": "#000085", "text": "Personaalse nurga alt tuli huvitav uudis: ma olen nimelt arvatud riigi seisukohalt piisavalt oluliseks mutriks, misto\u0303ttu liigutati vaktsineerimise ja\u0308rjekorras esiritta. Kiri juba tuli, na\u0308is kaua su\u0308stimise organiseerimise bu\u0308rokraatia aega vo\u0303tab. Muidu on siinkandis nakatumine stabiliseerunud, uued tu\u0308ved murravad peale, vanad taanduvad. Suuremad Ontario asustuskeskused endiselt \"Stay Home\" lockdownis (Eestiga vo\u0303rreldes 10x va\u0308iksema nakatuvuse juures). Rahvas on leppinud eriolukorraga, kannab korralikult maske ja liigub vaid to\u0308o\u0308 ning kodu vahet. Kaubanduskeskused ja so\u0308o\u0308gikohad ning ko\u0303ik u\u0308leja\u0308a\u0308nud asutused, kus oleks vo\u0303imalik koguneda, meil ju pikemat aega suletud olnud."}]